Colour your life with relationships - A new shade of happy: Johan Smith Graffiti Boeke
Soek resultate: Johan Smit
Leef in volkleur - Vreugde deur verhoudings
Dink na oor die grootste hoogtepunte en die mees kosbare tye in jou lewe. Die skrywer is oortuig dat die meeste hiervan iets te doen het met mense, mense met wie jy 'n warm, kwaliteitsverhouding beleef. Hoekom is hy so oortuig? Want die lewe bestaan uit verhoudings. God se DNA is liefde. Hy is die God van genade en gemeenskap. Dit is wie en wat Hy is. Dit gaan hand aan hand met die ware aard van God om Homself onophoudelik met ons te deel. In hierdie wonderlike boek delf Johan Smith diep in Bybelse waarhede oor die kern van verhoudings. Hy wys vir ons dat God 'n God van innige verhoudings is, en daarom moet ons in sy voetspore volg en weer passievol oor verhoudings raak. Die skrywer wys vir ons hoe om sulke verhoudings te kweek en te koester, met God en met ander mense. Hierdie is 'n boek wat elkeen moet lees!
Daar lê 'n rykdom insigte opgesluit in die Ou-Testamentiese boek Hosea, wat soveel meer inhou as die profeet se huwelik met die ontroue Gomer. Dit vertel ook van God se ewige liefde, sy oordeel en onverdiende vergifnis.
In die Bybelstudie Hosea ondersoek Johan Smit nie net die hooftemas van Hosea nie, maar kyk ook in goed nagevorsde detail na die profeet Hosea, en gee verrassende insigte oor sy persoonlike lewe, die historiese konteks van die Israeliete en hulle leefwêreld, God se boodskap wat Hosea aan die afvallige Israeliete moes bring, en hoe daardie boodskap ons vandag raak.
Deur middel van 16 studies en die volledige Bybelteks van die Ou-Testamentiese boek Hosea, kry die Bybelboek nuwe betekenis vir die moderne leser.
Die gesin is diep in die moeilikheid. Die lewe vandag is so 'n dolle gejaag dat ouers en kinders mekaar dikwels net so in die verbygaan sien, en in daardie skaars tye wat ons 'n oomblik vir onsself het, is ons vasgegom aan 'n skerm van een of ander aard. In Gesonde gesinsverhoudings gee Johan Smith praktiese en prettige raad hoe die gesin van die een-en-twintigste eeu kan wegkom van die digitale hulpmiddels en weer in 'n hegte verhouding met mekaar kan leef. Dit sluit voorstelle in soos die hou van fliekaande, die skep van saamlag-geleenthede en die terugbring van die etenstafel. So kan elke ouer die tipe omgewing skep waar kinders geborge voel en toegerus word om die toekoms met vertroue in te gaan.
Die Sakpas-Bybel met oordenkings vir Jong Mans
366 temas ondersteun deur teksverse en 'n unieke kerngedagte om gelowige jong mans te bemoedig.
Johan Smit het vir jare diep spore in duisende gelowiges se harte getrap met dagboeke wat spreek van insig, geloof, deursettingsvermoë en 'n liefde vir die Vader.
Nou is 366 oordenkings deur dié geliefde outeur saamgevat in 'n spesiale herdenkingsbundel, In die skadu van die Allerhoogste. Die dagboek neem jou op 'n geloofsreis deur onderwerpe soos om God te ken, die drie-enige God, sleutelwoorde van geloof, Psalms, Blydskap en liefde wat geen grense ken nie.
Hierdie keur van Johan se werk is geneem uit van sy topverkoperdagboeke, insluitend Wees stil en weet... en By waters van rus en sal 'n waardevolle toevoeging tot enige boekrak wees.
101 lewenslesse om 'n waarlik fantastiese lewe te leef!
In #KiesDieLewe deel Johan Smith 101 lewenslesse wat jongmense sal help om 'n fantastiese lewe te leef. Die lewenslesse - geneem uit die lewens van Ben Carson, Katie Davis, Christine Caine, Craig Groeschel, Bob Goff, Henry Cloud, Boeta Dippenaar, Natalie du Toit, Penny Heyns, Gary Kirsten, Shaun Pollock, moeder Teresa en Bill Hybels - sal jongmense herinner dat wanneer jy jou hoop in Christus stel, jy oorwinning sál beleef.
- Maak die regte keuses
- Gebruik jou tyd wys
- Leef vir die hier en nou
- Kies jou woorde versigtig
By waters van rus
Te midde van die daaglikse gewoel van die lewe, hunker 'n mens na 'n oomblik wanneer jy net stil kan word by jou Here.
Johan Smit bied jou hierdie geleentheid met sy dagboek By waters van rus. Die 366 diepsinnige oordenkings in grootdruk sal soos 'n lafenis vir die siel wees wanÂ-neer jy stil word by God. Die temas in hierdie dagboek sluit onder andere in: Die lewe is 'n fees!; Die mense agter die skerms; Psalms; UitdaÂ-gings en Die wins van verlies. Die handige teksÂ-register agter in die dagboek is ook ideaal om teksÂ-gedeeltes op te soek.
Met By waters van rus kan jy elke dag by die Vader se voete kom sit en opnuut God se vernuÂ-wenÂ-de krag in jou lewe ervaar.
In jou diepste stilword-oomblikke praat jy met God oor alles, oor enigiets. Johan Smit bied vir lesers ekstra bemoediging in hierdie kosbare oomblikke met Here, ek weet U luister.
65 gebede vir lesers se stiltetyd word elk ondersteun deur 'n kort oordenking, kragtige teksverse en inspirerende aanhalings. Die temas sluit in: lofgebede aan God, gebede vir jou huwelik, gesin en vriendskappe, jou werk en teleurstellings.
Here, ek weet U luister beloof om lesers se gebedsoomblikke met God se teenwoordigheid te vul. Hulle sal ongetwyfeld weet dat God daar is en dat Hy luister.